Document ID: 31992D0219

ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ης Μαρτίου 1992 για τη σύναψη της συμφωνίας, υπό μορφήν ανταλλαγής επιστολών, σχετικά με την προσωρινή εφαρμογή του πρωτοκόλλου που καθορίζει για την περίοδο μεταξύ 1ης Ιανουαρίου 1992 και 30 Σεπτεμβρίου 1993, τις δυνατότητες αλιείας και τη χρηματική συνεισφορά που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μοζαμβίκης όσον αφορά τις σχέσεις τους στον τομέα της αλιείας (92/219/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μοζαμβίκης όσον αφορά τις σχέσεις τους στον αλιευτικό τομέα (1), που υπογράφηκε στο Μαπούτο στις 30 Σεπτεμβρίου 1988,
την πρόταση της Επιτροπής,
Εκτιμώντας:
ότι η Κοινότητα και η Δημοκρατία της Μοζαμβίκης διεξήγαγαν διαπραγματεύσεις για να καθορίσουν τις τροποποιήσεις που πρέπει να γίνουν στο πρωτόκολλο που επισυνάπτεται στη συμφωνία όσον αφορά τις σχέσεις τους στον τομέα της αλιείας, κατά τη λήξη της περιόδου εφαρμογής του πρώτου πρωτοκόλλου-
ότι, κατόπιν αυτών των διαπραγματεύσεων, ένα νέο πρωτόκολλο μονογραφήθηκε στις 15 Οκτωβρίου 1991-
ότι, βάσει του εν λόγω πρωτοκόλλου, οι αλιείς της Κοινότητας θα απολαύουν αλιευτικών δυνατοτήτων στα ύδατα που υπάγονται στην κυριαρχία ή τη δικαιοδοσία της Λαϊκής Δημοκρατίας της Μοζαμβίκης, για την περίοδο μεταξύ 1ης Ιανουαρίου 1992 και 30 Σεπτεμβρίου 1993-
ότι, προκειμένου να αποφευχθεί η διακοπή των αλιευτικών δραστηριοτήτων των κοινοτικών σκαφών, τα δύο Μέρη μονογράφησαν συμφωνία, υπό μορφή ανταλλαγής επιστολών που προβλέπει την προσωρινή εφαρμογή του μονογραφηθέντος πρωτοκόλλου κατά τη λήξη ισχύος του προηγούμενου πρωτοκόλλου- ότι αναμένοντας την οριστική απόφαση δυνάμει του άρθρου 43 της συνθήκης και κατά συνέπεια την μεταγενέστερη έναρξη ισχύος του πρωτοκόλλου, θα πρέπει να εγκριθεί η συμφωνία υπό μορφήν ανταλλαγής επιστολών,
ΑΠΟΦΑΣΙΖΕΙ:
Άρθρο 1
Η συμφωνία υπό μορφήν ανταλλαγής επιστολών, σχετικά με την προσωρινή εφαρμογή του πρωτοκόλλου που καθορίζει, για την περίοδο μεταξύ 1ης Ιανουαρίου 1992 και 30 Σεπτεμβρίου 1993, τις δυνατότητες αλιείας και τη χρηματική συνεισφορά που προβλέπει η συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μοζαμβίκης όσον αφορά τις σχέσεις τους στον τομέα της αλιείας εγκρίνεται εξ ονόματος της Κοινότητας.
Το κείμενο της συμφωνίας υπό μορφήν ανταλλαγής επιστολών επισυνάπταται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών δεσμεύοντας την Κοινότητα.
Βρυξέλλες, 30 Μαρτίου 1992.

Labels: 18
6